CELEX: 32013R0741
Language: fi
Date: 2013-07-30 00:00:00
Title: Komission täytäntöönpanoasetus (EU) N:o 741/2013, annettu 30 päivänä heinäkuuta 2013 , Kolumbiasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista

31.7.2013   
            
            
               FI
            
            
               Euroopan unionin virallinen lehti
            
            
               L 204/43
            
         KOMISSION TÄYTÄNTÖÖNPANOASETUS (EU) N:o 741/2013,
   annettu 30 päivänä heinäkuuta 2013,
   Kolumbiasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta 31 päivänä toukokuuta 2012 annetun neuvoston päätöksen 2012/735/EU (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Päätöksellä 2012/735/EU neuvosto antoi valtuutuksen allekirjoittaa Euroopan unionin puolesta unionin ja sen jäsenvaltioiden sekä Kolumbian ja Perun välinen kauppasopimus, jäljempänä ’sopimus’. Päätöksen 2012/735/EU mukaisesti sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen. Sopimusta sovelletaan väliaikaisesti 1 päivästä elokuuta 2013.
            
         
               (2)
            
            
               Sopimuksen liitteen I lisäyksessä 1 olevan B jakson 1 alajakso koskee EU-osapuolen tullien poistoluetteloa Kolumbian alkuperätavaroiden osalta. Joidenkin tuotteiden osalta siinä säädetään tariffikiintiöiden soveltamisesta. Sen vuoksi on tarpeen avata näille tuotteille tariffikiintiöt.
            
         
               (3)
            
            
               Komission olisi hallinnoitava tariffikiintiöitä ”ensiksi tullutta palvellaan ensiksi” -periaatetta noudattaen tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) mukaisesti.
            
         
               (4)
            
            
               Oikeuden tullimyönnytyksiin olisi edellytettävä asianmukaisen alkuperätodistuksen antamista tulliviranomaisille, kuten sopimuksessa määrätään.
            
         
               (5)
            
            
               Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (3), sellaisena kuin se on muutettuna komission täytäntöönpanoasetuksella (EU) N:o 927/2012 (4), liite I sisältää uusia CN-koodeja, jotka eroavat sopimuksessa tarkoitetuista. Uudet koodit olisi sen vuoksi otettava huomioon tämän asetuksen liitteessä.
            
         
               (6)
            
            
               Koska sopimus tulee voimaan 1 päivänä elokuuta 2013, tätä asetusta olisi sovellettava samasta päivästä alkaen.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Avataan unionin tariffikiintiöt liitteessä luetelluille Kolumbian alkuperätavaroille.
   2 artikla
   Suspendoidaan liitteessä lueteltujen Kolumbian alkuperätavaroiden unioniin suuntautuvassa tuonnissa kannettavat tullit tämän asetuksen liitteessä olevissa tariffikiintiöissä.
   3 artikla
   Komissio hallinnoi tämän asetuksen liitteessä lueteltuja tariffikiintiöitä asetuksen (ETY) N:o 2454/93 308 a–308 c artiklan mukaisesti.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 21.12.2012, s. 1.
   
      (2)  EYVL L 253, 11.10.1993, s. 1.
   
      (3)  EYVL L 256, 7.9.1987, s. 1.
   
      (4)  EUVL L 304, 31.10.2012, s. 1.
   
      LIITE
      Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena, joten etuusmenettelyn soveltamisala määräytyy tässä liitteessä CN-koodien mukaan, sellaisena kuin ne ovat tämän asetuksen antamishetkellä.
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Kiintiökausi
               
               
                  Vuotuinen kiintiömäärä
                  (nettotonnia, jollei toisin mainita)
               
            
                  09.7230
               
               
                  0201 30
                  0202 30
               
               
                  Naudanliha, tuore, jäähdytetty tai jäädytetty, luuton
               
               
                  Tullattaessa 1.8.–31.12.2013
               
               
                  2 334
               
            
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  6 160 (1)
                  
               
            
                  09.7231
               
               
                  0711 51
               
               
                  
                     Agaricus-sukuiset sienet, väliaikaisesti säilöttyinä mutta siinä tilassa välittömään kulutukseen soveltumattomina
               
               
                  Tullattaessa 1.3.–31.12.2013
               
               
                  42
               
            
                  2003 10
               
               
                  Muulla tavalla kuin etikan tai etikkahapon avulla valmistetut tai säilötyt Agaricus-sukuiset sienet
               
               
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Rommi ja muut väkevät alkoholijuomat, jotka on valmistettu tislaamalla käyneitä sokeriruo’osta saatuja tuotteita, vetoisuudeltaan yli 2 litran astioissa
               
               
                  Tullattaessa 1.8.–31.12.2013
               
               
                  625 hehtolitraa (puhtaan alkoholin ekvivalenttina ilmaistuna)
               
            
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  1 600 hehtolitraa (puhtaan alkoholin ekvivalenttina ilmaistuna) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Sokerimaissi
               
               
                  Tullattaessa 1.8.–31.12.2013
               
               
                  84
               
            
                  2008 99 85
               
               
                  Muulla tavalla valmistettu tai säilötty maissi, muu kuin sokerimaissi (Zea mays var. saccharata), lisättyä alkoholia ja sokeria sisältämätön
               
               
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  210 (4)
                  
               
            
                  09.7234
               
               
                  0403 10
               
               
                  Jogurtti
               
               
                  Tullattaessa 1.8.–31.12.2013
               
               
                  42
               
            
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Ruokosokeri, lisättyä maku- tai väriainetta sisältämätön; ruoko- ja juurikassokeri ja kemiallisesti puhdas sakkaroosi, jähmeä, muu kuin raakasokeri, lisättyä maku- tai väriainetta sisältämättömät
               
               
                  Tullattaessa 1.8.2013–31.12.2013
               
               
                  25 834 (raakasokeriekvivalenttina ilmaistuna)
               
            
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  63 860 (raakasokeriekvivalenttina ilmaistuna) (5)
                  
               
            
                  09.7236
               
               
                  ex 1704 90 99
               
               
                  Muut kaakaota sisältämättömät sokerivalmisteet, jossa on vähintään 70 painoprosenttia sakkaroosia
               
               
                  Tullattaessa 1.8.2013–31.12.2013
               
               
                  8 334
               
            
                  1806 10 30
                  1806 10 90
               
               
                  Kaakaojauhe, jossa on vähintään 65 painoprosenttia sakkaroosia tai isoglukoosia sakkaroosina ilmaistuna
               
               
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  20 600 (6)
                  
               
            
                  ex 1806 20 95
               
               
                  Muut valmisteet enemmän kuin 2 kg:n painoisina levyinä tai tankoina taikka nesteenä, tahnana, jauheena, rakeina tai niiden kaltaisessa muodossa, astian tai muun tuotetta lähinnä olevan pakkauksen nettopaino suurempi kuin 2 kg, sisältävät vähemmän kuin 18 painoprosenttia kaakaovoita ja vähintään 70 painoprosenttia sakkaroosia
               
               
                   
               
               
                   
               
            
                  ex 1901 90 99
               
               
                  Muualle kuulumattomat hienoista tai karkeista jauhoista, rouheista, tärkkelyksestä tai mallasuutteesta tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 40 painoprosenttia täysin rasvattomasta aineesta laskettuna ja joissa on vähemmän kuin 70 painoprosenttia sakkaroosia
               
               
                   
               
               
                   
               
            
                  ex 2006 00 31
                  ex 2006 00 38
               
               
                  Hedelmät (ei kuitenkaan trooppiset hedelmät eikä inkivääri), vihannekset, pähkinät, (ei kuitenkaan trooppiset pähkinät), hedelmänkuoret ja muut kasvinosat, sokerilla säilötyt (valellut, lasitetut tai kandeeratut), joissa on vähintään 70 painoprosenttia sakkaroosia
               
               
                   
               
               
                   
               
            
                  ex 2007 91 10
                  ex 2007 99 20
                  ex 2007 99 31
                  ex 2007 99 33
                  ex 2007 99 35
                  ex 2007 99 39
               
               
                  Keittämällä valmistetut hillot, hedelmähyytelöt, marmelaatit, hedelmä- ja pähkinäsoseet sekä hedelmä- ja pähkinäpastat, joissa on vähintään 70 painoprosenttia sakkaroosia
               
               
                   
               
               
                   
               
            
                  ex 2009
               
               
                  Hedelmämehut (ei kuitenkaan tomaattimehu, trooppisista hedelmistä valmistettu mehu ja trooppisista hedelmistä valmistettujen mehujen sekoitukset) ja kasvismehut, arvo enintään 30 euroa/100 kg netto, käymätön ja lisättyä alkoholia sisältämätön, sisältävät vähintään 30 painoprosenttia lisättyä sokeria
               
               
                   
               
               
                   
               
            
                  ex 2101 12 98
                  ex 2101 20 98
               
               
                  Kahviin, teehen tai mateen perustuvat valmisteet, joissa on vähintään 70 painoprosenttia sakkaroosia
               
               
                   
               
               
                   
               
            
                  ex 2106 90 98
               
               
                  Muut muualle kuulumattomat elintarvikevalmisteet, joissa on vähintään 70 painoprosenttia sakkaroosia
               
               
                   
               
               
                   
               
            
                  ex 3302 10 29
               
               
                  Hyvänhajuisten aineiden seokset ja yhteen tai useampaan tällaiseen aineeseen perustuvat seokset, jollaisia käytetään juomateollisuudessa ja joissa on kaikki juomille luonteenomaiset aromiaineet, joiden todellinen alkoholipitoisuus on enintään 0,5 tilavuusprosenttia ja joissa on vähintään 70 painoprosenttia sakkaroosia
               
               
                   
               
               
                   
               
            
                  09.7237
               
               
                  0402 99
               
               
                  Maito ja kerma, lisättyä sokeria tai muuta makeutusainetta sisältävä, ei jauheena, rakeina eikä muussa kiinteässä muodossa
               
               
                  Tullattaessa 1.8.–31.12.2013
               
               
                  42
               
            
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  105 (2)
                  
               
            
         (1)  Lisäystä 560 tonnia vuosittain vuodesta 2015 alkaen.
      
         (2)  Lisäystä 5 tonnia vuosittain vuodesta 2015 alkaen.
      
         (3)  Lisäystä 100 hehtolitraa (puhtaan alkoholin ekvivalenttina ilmaistuna) vuosittain vuodesta 2015 alkaen.
      
         (4)  Lisäystä 10 tonnia vuosittain vuodesta 2015 alkaen.
      
         (5)  Lisäystä 1 860 tonnia (raakasokeriekvivalenttina ilmaistuna) vuosittain vuodesta 2015 alkaen.
      
         (6)  Lisäystä 600 tonnia vuosittain vuodesta 2015 alkaen.